Diari Oficial de la Generalitat Valenciana


Sumari del DOGV 2970, del 14-04-1997 (1997/6146)

RESOLUCIÓ de 5 de febrer de 1997, del director general de Justícia de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació València Bàsquet 2000.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2970

Data del DOGV
:   14-04-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/6146


Data del document
:   05-02-1997

Organisme emissor
:   Conselleria de Presidència

Tipus de document
:   Resolució

RESOLUCIÓ de 5 de febrer de 1997, del director general de Justícia de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació València Bàsquet 2000.  
Vist l'expedient pel qual se sol·licita inscriure en el Registre de Fundacions de la Comunitat Valenciana la denominada Fundació València Bàsquet 2000, incoat en data 16 de juliol de 1996, amb el número de Registre 45975, pel Sr. Lázaro Belenchón González, en representació de la fundació, basant-se en els següents  
Fets  
Primer  
Que per escriptura de data 26 de juny de 1996, i amb número de protocol 2494, atorgada davant el notari del Col·legi de València, Sr. Joaquín Borrell García, compareixen el Sr. Fernando Roig Alfonso, Sr. Juan José Roig Alfonso i Sr. Vicente José Sola Sanz, i manifesten en aquest acte la voluntat de constituir la denominada Fundació València Bàsquet 2000.  
Segon  
Que en la citada escriptura de constitució de la Fundació València Bàsquet 2000 foren detectats pel Registre de Fundacions certs errors, que han estat esmenats pels mateixos compareixents, mitjançant nova escriptura pública autoritzada pel mateix notari, en data 10 de gener de 1997 i número 114 de protocol.  
Tercer  
Segons l'article 4 dels estatuts, l'objecte de la fundació és la promoció i impuls de l'esport del bàsquet, com també els campionats, partits, lligues, copes i qualsevol altres esdeveniments (de competició, d'entrenament, de formació i de divulgació) d'aquest esport, la promoció i l'impuls que es desplegarà directament, i assumirà l'organització d'equips i execució d'actes i/o partits o, indirectament, realitzant activitats de patrocini o de canalització de patrocinis, amb el suport de jugadors i tècnics, i sempre amb la finalitat última d'aconseguir l'establiment del bàsquet d'èlit en la Comunitat Valenciana.  
Els beneficiaris seran, prèvia determinació per part del Comitè Executiu, les entitats amb equips que participen en competicions de bàsquet, els particulars que practiquen aquest esport i les persones físiques o jurídiques que realitzen activitats relatives a l'objecte fundacional, i que millor s'adeqüen a la finalitat última perseguida.  
Quart  
La dotació inicial de la fundació, segons consta en l'escriptura de constitució de data 26 de juny de 1996, és d'un milió (1.000.000) de pessetes, aportat de la forma següent:  
El Sr. Fernando Roig Alfonso aporta quatre-centes mil (400.000) pessetes, de les quals desembossa inicialment el 25%, és a dir, cent mil (100.000) pessetes, amb el compromís d'aportar la resta de forma anual i successiva, en un termini de cinc anys, comptadors des de la data de l'atorgament de l'escriptura fundacional.  
El Sr. Juan José Roig Alfonso aporta quatre-centes mil (400.000) pessetes, de les quals desembossa inicialment el 25%, és a dir, cent mil (100.000) pessetes, amb el compromís d'aportar la resta de forma anual i successiva en un termini de cinc anys, comptadors des de la data de l'atorgament de l'escriptura fundacional.  
El Sr. Vicente José Solá Sanz aporta dues-centes mil (200.000) pessetes, de les quals desembossa inicialment el 25%, és a dir, cinquanta mil (50.000) pessetes, amb el compromís d'aportar la resta de forma anual i successiva en un termini de cinc anys, comptadors des de la data d'atorgament de l'escriptura fundacional.  
Així mateix, la Fundació Bancaixa lliura la quantitat de set milions cinc-centes mil (7.500.000) pessetes, en concepte d'aportació a la dotació fundacional.  
El total de la dotació fundacional ascendeix a la quantitat de vuit milions cinc-centes mil (8.500.000.) pessetes.  
Tot això acreditat mitjançant la certificació de Bancaixa, incorporada a l'expedient.  
Cinquè  
D'acord amb el previst en l'atorgament tercer de l'acta fundacional i el capítol quart dels estatuts, el Patronat és l'òrgan de govern de la fundació. Es trobarà format per un mínim de tres membres, un president, un vicepresident i vocals.  
Els patrons fundadors exerciran el seu mandat vitalíciament.  
Es designarà per elecció -entre els membres del Patronat- un president, un vicepresident i vocals. Així mateix, un secretari que no haurà de ser, necessàriament, membre del Patronat, en el qual cas tindrà veu, però no vot.  
El Patronat inicial queda format per les persones següents:  
President: Sr. Fernando Roig Alfonso.  
Vicepresident: Sr. Juan-José Roig Alfonso.  
Vocal: Sr. Vicente-José Solá Sanz.  
Com a secretari-administrador, no integrat en el Patronat, els fundadors i patrons designen el Sr. Lázaro Belenchón González.  
La resta de l'articulat estatutari regula totes les qüestions previstes legalment en matèria de fundacions.  
Fonaments jurídics  
Primer  
La Constitució recull en el títol I, capítol II, secció II, article 34, el dret de fundació per a finalitats d'interès general.  
Segon  
L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General, estableix que són fundacions les organitzacions constituïdes sense ànim de lucro que, per voluntat dels seus creadors, tenen afectat, de manera duradora, el seu patrimoni a la realització de finalitats d'interès general, circumstàncies que concorren en aquest cas.  
Tercer  
Examinades les finalitats de la fundació, i la dotació, així com les aportacions efectivament realitzades, aquestes són d'interès general, i inicialment suficients per a la inscripció, de conformitat amb l'establert en l'article 11.b) del Decret 60/95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i de Incentius Fiscals a la Participació Privada en Activitats d'Interès General.  
Quart  
La carta fundacional i els estatuts continguts en l'escriptura pública de 26 de juny de 1996, esmenada per l'escriptura pública de 10 de gener de 1997, reuneixen els requisits bàsics dels articles 8 i 9 de la vigent llei 30/94, de 24 de novembre, per la qual cosa la fundació pot ser reconeguda, tenint en compte la finalitat que persegueix, segons l'article 4 dels seus estatuts.  
Cinquè  
L'expedient ha estat tramitat per la Direcció General de Justícia de la Conselleria de Presidència, a través del Servei d'Entitats Jurídiques, en virtut de les atribucions que té conferides pel Decret 44/96, de 25 de març, del Govern Valencià, per la qual s'aprova el Reglament Orgànic i Funcional de la Presidència de la Generalitat i el de la Conselleria de Presidència, en relació amb el Decret 60/95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, i l'article 10 de l'Ordre de 23 de maig de 1996, de desplegament del decret esmentat en primer lloc, en la redacció donada a aquest per l'Ordre de 25 de novembre de 1996.  
Vists, la Constitució, la Llei 30/94, de 24 de novembre, el Reial Decret 316/96, de 23 de febrer, pel qual s'aprova el Reglament de Fundacions de Competència estatal, el Decret 60/95, de 18 d'abril, del Govern Valencià, l'Ordre de 19 de gener de 1996, de la Conselleria d'Administració Pública, per la qual s'estableix la data d'inici d'activitats del Registre i Protectorat únics de la Comunitat Valenciana, i la resta de la normativa de pertinent aplicació, resolc:  
Primer  
Inscriure com a Fundació la denominada Fundació València Bàsquet 2000 en el Registre de Fundacions de la Comunitat Valenciana, amb el número 264 (V), i classificar-la com a cultural-esportiva. El domicili de la qual radicarà a València, Pavelló Font de Sant Lluís, avinguda dels Maristes, s/n.  
Segon  
Aprovar els estatuts pels quals ha de regir-se la Fundació, elevats a escriptura pública davant el notari de València, Sr. Joaquín Borrell García, en data 26 de juny de 1996, i número 2494 de protocol, esmenats en l'escriptura pública de data 10 de gener de 1997, i número 114 de protocol, autoritzada per aquest notari.  
Tercer  
Aprovar el nomenament del primer Patronat, segons figura en l'antecedent cinquè de aquesta resolució.  
Notifiqueu aquesta resolució, i advertiu que contra aquesta, que no esgota la via administrativa, podrà presentar-se recurs ordinari davant aquest mateix òrgan o davant el conseller de Presidència en el termini d'un mes, comptador des de la data de la seua notificació, de conformitat amb el que disposa el Decret 60/95, de 18 d'abril del Govern Valencià de creació del Registre i Protectorat de Fundacions de la Comunitat Valenciana en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 5 de febrer de 1997.- El director general de Justícia: Eloy Velasco Núñez.